โรงพยาบาลศูนย์การแพทย์มหาวิทยาลัยแม่ฟ้าหลวง

โรงพยาบาลศูนย์การแพทย์มหาวิทยาลัยแม่ฟ้าหลวง เป็นโรงพยาบาลมหาวิทยาลัย ในสังกัดมหาวิทยาลัยแม่ฟ้าหลวง ก่อตั้งขึ้นเมื่อปี พ.ศ. 2557 บนเนื้อที่ 137 ไร่ ตั้งอยู่ภายในศูนย์การแพทย์ มหาวิทยาลัยแม่ฟ้าหลวง เลขที่ 365 หมู่ 12 ตำบลนางแล อำเภอเมืองเชียงราย จังหวัดเชียงราย 57100 โดยโรงพยาบาลแห่งนี้จะทำหน้าที่เป็นแหล่งศึกษาเรียนรู้และฝึกปฏิบัติของนักศึกษาแพทย์ระดับชั้นคลินิก ของสำนักวิชาแพทยศาสตร์ มหาวิทยาลัยแม่ฟ้าหลวง และนักศึกษาสายวิทยาศาสตร์สุขภาพของมหาวิทยาลัยแม่ฟ้าหลวง ทั้ง สำนักวิชาพยาบาลศาสตร์ สำนักวิชาวิทยาศาสตร์สุขภาพ รวมทั้งการศึกษาวิจัยการแพทย์ชั้นสูง และมีเป้าหมายที่สำคัญคือการให้บริการรักษาในทุกระดับของความเจ็บป่วยด้วยวิทยาการทางการแพทย์ที่ทันสมัย

ประวัติ 
โรงพยาบาลศูนย์การแพทย์มหาวิทยาลัยแม่ฟ้าหลวงเป็นโรงพยาบาลมหาวิทยาลัย ในสังกัดมหาวิทยาลัยแม่ฟ้าหลวง จัดตั้งเพื่อเป็นศูนย์กลางของการศึกษาและวิจัยเพื่อความเป็นเลิศทางด้านการแพทย์วิทยาศาสตร์สุขภาพและการสาธารณสุขให้ครบทุกด้านเพื่อประโยชน์สุขของคนไทยในภาคเหนือตอนบน และในอนุภูมิภาคลุ่มน้ำโขง ภายใต้การใช้ยุทธศาสตร์ทางการแพทย์และการสาธารณสุขเป็นเครื่องมือในการยกระดับคุณภาพชีวิต และสร้างความเป็นมิตรที่ยั่งยืนกับประเทศเพื่อนบ้านตลอดไป โดยมีวิสัยทัศน์สำหรับดำเนินงานคือ สร้างแพทย์ชั้นนำ สร้างคุณธรรมในใจแพทย์ วิจัยและพัฒนาเพื่อสุขภาพของปวงชน ให้บริการสาธารณสุขที่ดีที่สุดแก่ผู้ป่วยทุกระดับ

 ทั้งนี้ โรงพยาบาลศูนย์การแพทย์มหาวิทยาลัยแม่ฟ้าหลวง เป็นโรงพยาบาลขนาด 400 เตียง ซึ่งจะขยายเป็น 800 เตียงในอนาคต เริ่มก่อสร้างเมื่อเดือนตุลาคม พ.ศ. 2557 การก่อสร้างแล้วเสร็จในเดือนสิงหาคม พ.ศ. 2561 พร้อมเปิดให้บริการรักษาเมื่อวันที่ 5 ธันวาคม พ.ศ. 2561 โดยโรงพยาบาลศูนย์การแพทย์มหาวิทยาลัยแม่ฟ้าหลวง เป็นส่วนหนึ่งของสำนักวิชาแพทยศาสตร์ มหาวิทยาลัยแม่ฟ้าหลวง ที่ใช้ทั้งการเรียนการสอนของนักศึกษาแพทยศาสตร์ และตรวจรักษาผู้ป่วยทั่วไปในทุกโรค โดยมีเป้าหมายเป็นศูนย์กลางการให้บริการทางการแพทย์และสาธารณสุขแห่งอนุภูมิภาคลุ่มแม่น้ำโขง

ทำเนียบผู้อำนวยการ 
โรงพยาบาลศูนย์การแพทย์มหาวิทยาลัยแม่ฟ้าหลวง มีรายนามผู้อำนวยการดังนี้

หน่วยงาน 
โรงพยาบาลศูนย์การแพทย์มหาวิทยาลัยแม่ฟ้าหลวง ได้มีการแบ่งหน่วยงานภายในต่าง ๆ ดังต่อไปนี้
1. ฝ่ายการแพทย์
 งานการแพทย์สาขาอายุรศาสตร์
 งานการแพทย์สาขาศัลยศาสตร์
 งานการแพทย์สาขาสูติศาสตร์และนรีเวชวิทยา
 งานการแพทย์สาขากุมารเวชศาสตร์
 งานการแพทย์สาขาเวชศาสตร์ชุมชน
 งานการแพทย์สาขาศัลยศาสตร์และออร์โธปิดิกส์
 งานการแพทย์สาขาเวชศาสตร์ฟื้นฟู (งานกายภาพบำบัด)
 งานการแพทย์สาขาวิสัญญีวิทยา
 งานการแพทย์สาขาจักษุวิทยา
 งานการแพทย์สาขาโสต ศอ นาสิก
 งานการแพทย์สาขาจิตเวชศาสตร์
 งานเภสัชกรรม
 งานรังสีวิทยา
 งานพยาธิวิทยาคลินิก
 งานธนาคารเลือด
 งานนิติเวช
 งานพยาธิวิทยากายวิภาค

2. ฝ่ายศูนย์ความเป็นเลิศทางการแพทย์
 งานความเป็นเลิศทางการแพทย์
 งานบริการทางการแพทย์เฉพาะทาง
 งานทันตกรรม
 งานการแพทย์ทางเลือก

3. ฝ่ายการพยาบาล
 งานการพยาบาลอุบัติเหตุและฉุกเฉิน
 งานการพยาบาลผู้ป่วยนอก
 งานการพยาบาลผู้ป่วยหัวใจและหลอดเลือด
 งานการพยาบาลสูตินรีเวชศาสตร์
 งานการพยาบาลศัลยศาสตร์และออร์โธปิดิกส์
 งานการพยาบาลอายุรศาสตร์
 งานการพยาบาลกุมารเวชศาสตร์
 งานการพยาบาลผ่าตัต
 งานการพยาบาลวิสัญญี
 งานการพยาบาลตรวจรักษาพิเศษ
 งานการพยาบาลปฐมภูมิ
 งานศูนย์ความเป็นเลิศทางการพยาบาล
 งานเวชภัณฑ์ปลอดเชื้อ(CSSD)
 งานป้องกันและควบคุมการติดเชื้อในโรงพยาบาล
 งานการพยาบาลคลินิกพิเศษ

4. ฝ่ายปฐมภูมิและเวชกรรมสังคม
 งานเวชปฏิบัติครอบครัว และชุมชน
 งานส่งเสริมสุขภาพ
 งานพัฒนาระบบบริการปฐมภูมิและสนุนเครือข่าย
 งานป้องกัน ควบคุมโรค และระบาตวิทยา
 งานบริหาร

5. ฝ่ายพัฒนาคุณภาพ
 งานพัฒนาคุณภาพ
 งานบริหารความเสี่ยง
 งานส่งเสริมวิจัยและนวัตกรรม
 งานจัดการความรู้ (KM)

6. ฝ่ายบริหาร
 งานวางแผนและบริหารยุทธศาสตร์
 งานสารบรรณ และอำนวยการ
 งานทรัพยากรบุคคล
 งานการเงิน บัญชี และงบประมาณ
 งานพัสดุ
 งานการศึกษาชั้นคลินิก

7. ฝ่ายสนับสนุนการบริหาร
 งานประชาสัมพันธ์และการตลาด
 งานสนับสนุนทางการแพทย์
 งานเทคโนโลยีสารสนเทศ
 งานโครงสร้างพื้นฐานและวิศวกรรม
 งานบริการทั่วไป

อ้างอิง

ดูเพิ่ม 

 มหาวิทยาลัยแม่ฟ้าหลวง
 สำนักวิชาแพทยศาสตร์ มหาวิทยาลัยแม่ฟ้าหลวง
 โรงพยาบาลมหาวิทยาลัย

แหล่งข้อมูลอื่น 

 โรงพยาบาลศูนย์การแพทย์มหาวิทยาลัยแม่ฟ้าหลวง 
 สำนักวิชาแพทยศาสตร์ มหาวิทยาลัยแม่ฟ้าหลวง
 
โรงพยาบาลในอำเภอเมืองเชียงราย
มหาวิทยาลัยแม่ฟ้าหลวง
โรงพยาบาลมหาวิทยาลัยในประเทศไทย